बिटिआरनि जिब-जुनार अनसाइ आरो ना फिसिनाय अनसाइ बिफाननि मावफुं सोद्रोमा राकेश ब्रह्मया गोख्रों रावजों सोंखारिदों बारग’ गाहाइ मावफुंगिरि हाग्रामा महिलारिखौ । बिटिआर सोरखारखौ हाग्रामा महिलारिया जेबो खामानि मावाखै होनना बुंनायखौ नेवसिनानै  मावफुं सोद्रोमा राकेश ब्रह्मया बुंथियोदि हाग्रामा महिलारिया सासे जामबा आरो जौ फाग्ला थांंनाय बिटिसि बिसायख’थियाव जेननानै दुखुजों आथिखालाव जामबा बादि  जौ फाग्लाबादि गिदिंबायनानै मेल मिथिं खालामदों । हाग्रामा महिलारिया आथिखालनि सोरखारनि मावनो लानाय थांखिखौ गामियाव खौरांलायाजासे मिथिया हसिया रोनावबायदों जायनि थाखाय जामबानि आखुखौ सिनायथि होदों । बाक्सा आरो उदालगुरि जिल्लायाव हाग्रामा महिलारिनि बाथ्राखौ रावबो खोनासंला आरो फैगौ 25 बोसोरसिमाव हाग्रामा महिलारिखौ रावबो सिनायनाय नंलिया होननानैबो बुंथिबावयो ब्रह्म बिथांया । बेजों लोगोसेनो हाग्रामा महिलारिखौ हिमालय हाजोनि बबेबा खनायाव थाहैनानै टपय’सा  खालामनानै गोसोफोरखौ सान्थि खालामनानै बिटिआराव फैफिननो खावलायो मावफुं सोद्रोमा राकेश ब्रह्मया ।